ΚΑΝΟΝΙΣΜΟΣ (ΕΚ) αριθ. 1434/98 ΤΟΥ ΣΥΜΒΟΥΛΙΟΥ της 29ης Ιουνίου 1998 περί των όρων υπό τους οποίους επιτρέπεται να εκφορτώνεται ρέγγα για βιομηχανικούς σκοπούς, πλην της άμεσης ανθρώπινης κατανάλωσης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρότασης της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι ο κανονισμός (ΕΟΚ) αριθ. 2115/77 του Συμβουλίου, της 27ης Σεπτεμβρίου 1977, περί απαγορεύσεως της απευθείας αλιείας καθώς και της εκφορτώσεως της ρέγγας που προορίζεται για βιομηχανικούς σκοπούς διαφορετικούς από την ανθρώπινη κατανάλωση (3), στηρίζεται σε μια κατάσταση υπερεκμετάλλευσης, η οποία, σε πολλές γεωγραφικές περιοχές, δεν υφίσταται πλέον 7

ότι τα αποθέματα ρέγγας της Βαλτικής Θάλασσας, των Belts και Sound δεν υφίστανται σήμερα απειλή 7 ότι η βελτιωμένη οικονομική χρήση των αποθεμάτων αυτών επιτρέπει αλίευση για σκοπούς διαφορετικούς από την ανθρώπινη κατανάλωση 7 ότι δεν απαιτείται επιβολή περιορισμών για τους βιομηχανικούς σκοπούς για τους οποίους πραγματοποιούνται οι εκφορτώσεις ψαριών από τα απόθεματα αυτά 7

ότι η βιομηχανική αλιεία ρέγγας στη Βαλτική Θάλασσα μπορεί να προκαλέσει σημαντικά παρεμπίπτοντα αλιεύματα νεαρών μπακαλιάρων 7 ότι, συνεπώς, η εν λόγω αλιεία δεν θα πρέπει να επιτραπεί σε περιοχές όπου αφθονούν νεαροί μπακαλιάροι 7

ότι η κατάσταση του αποθέματος ρέγγας στη Βόρειο Θάλασσα, στο Skagerrak και Kattegat προκαλεί σοβαρές ανησυχίες 7

ότι για άλλα αποθέματα ρέγγας στο Βορειοανατολικό Ατλαντικό, οι τρέχουσες πρακτικές αλιείας, δηλαδή η αλιεία για την ανθρώπινη κατανάλωση, προκαλεί αρκετά υψηλά ποσοστά εκμετάλλευσης 7 ότι, ως εκ τούτου, δεν είναι επιθυμητές αλλαγές στις αλιευτικές πρακτικές των αποθεμάτων αυτών 7

ότι το επίπεδο των παρεμπιπτόντων αλιευμάτων ρέγγας θα πρέπει να περιοριστεί όσον αφορά τη βιομηχανική αλιεία που έχει ως στόχο άλλα είδη 7 ότι τα παρεμπίπτοντα αλιεύματα που αλιεύονται υπ' αυτούς του περιορισμούς μπορούν να χρησιμοποιούνται για βιομηχανικούς σκοπούς 7

ότι ο κανονισμός (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (4), προβλέπει τη δορυφορική παρακολούθηση των σκαφών που ασχολούνται με την αλιεία για βιομηχανικούς σκοπούς από την 1η Ιουλίου 1998 και μετέπειτα 7

ότι ο κανονισμός (ΕΟΚ) αριθ. 88/98 του Συμβουλίου, της 18ης Δεκεμβρίου 1997, για τη θέσπιση ορισμένων τεχνικών μέτρων διατήρησης των αλιευτικών πόρων της Βαλτικής Θάλασσας, των Belts και Sound (5), προβλέπει όρους για την αλιεία ρέγγας στα ύδατα αυτά 7

ότι ο κανονισμός (ΕΚ) αριθ. 894/97 του Συμβουλίου, της 29ης Απριλίου 1997, για τον καθορισμό ορισμένων τεχνικών μέτρων για τη διατήρηση των αλιευτικών πόρων (6), προβλέπει όρους για τη διατήρηση επί του σκάφους και την εκφόρτωση ρέγγας που αλιεύεται στις περιοχές 1 και 2 με αλιευτικά εργαλεία που χρησιμοποιούνται σήμερα για τη διενέργεια αλιείας για βιομηχανικούς σκοπούς διαφορετικούς από την άμεση ανθρώπινη κατανάλωση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τους σκοπούς του παρόντος κανονισμού, ισχύουν οι ακόλουθοι ορισμοί των υδάτων:

Περιοχή 1

Όλα τα ύδατα βόρεια και δυτικά της γραμμής που ξεκινά από ένα σημείο ευρισκόμενο σε γεωγραφικό πλάτος 48°Β και γεωγραφικό μήκος 18°Δ, και εκτείνεται στη συνέχεια βόρεια μέχρι γεωγραφικού πλάτους 60°Β, στη συνέχεια ανατολικά μέχρι γεωγραφικού μήκους 5°Δ, στη συνέχεια βόρεια μέχρι γεωγραφικού πλάτους 60°30'Β, στη συνέχεια ανατολικά μέχρι γεωγραφικού μήκους 4°Δ, στη συνέχεια βόρεια μέχρι γεωγραφικού πλάτους 64°Β, και τέλος ανατολικά μέχρι την ακτή της Νορβηγίας.

Περιοχή 2

Όλα τα ύδατα βορείως του γεωγραφικού πλάτους 48°Β, εξαιρουμένων όμως των υδάτων της περιοχής 1 και των διαιρέσεων CIΕΜ IIIb, ΙΙΙc, και IIId.

Περιοχή 3

Όλα τα ύδατα που αντιστοιχούν στις υποζώνες CIΕΜ VΙΙΙ και ΙΧ.

2. Οι διαιρέσεις CIΕΜ ΙΙΙb, ΙΙΙc και ΙΙΙd χωρίζονται σε 11 υποδιαιρέσεις με αριθμό 22 έως 32, οι οποίες περιγράφονται στο παράρτημα Ι του κανονισμού (ΕΚ) αριθ. 88/98.

Άρθρο 2

1. Οι ποσότητες ρέγγας που αλιεύονται:

- στις περιοχές 1 και 2, με δίχτυα ελάχιστου μεγέθους ματιών μικρότερου των 32 mm, ή

- στην περιοχή 3, με δίχτυα ελάχιστου μεγέθους ματιών μικρότερου των 40 mm,

δεν επιτρέπεται να διατηρηθοιύν επί του σκάφους, εκτός εάν τα αλιεύματα αυτά:

i) αλιεύθηκαν στην υποζώνη CΙEΜ ΙV, συνίστανται μόνο σε ανεμεμειγμένες ποσότητες ρέγγας και άλλων ειδών, δεν υφίστανται διαλογή και η ρέγγα δεν υπερβαίνει κατά βάρος το 20 % του συνολικού συνδυασμένου βάρους ρέγγας και άλλων ειδών που αλιεύθηκε με τέτοια δίχτυα και διατηρείται επί του σκάφους, ή

ii) αλιεύθηκαν στη διαίρεση CIEM IIIa, συνίστανται μόνο σε αναμεμειγμένες ποσότητες σαρδελόρεγγας και ρέγγας, δεν υφίστανται διαλογή και η ρέγγα δεν υπερβαίνει κατά βάρος το 10 % του συνολικού συνδυασμένου βάρους ρέγγας και σαρδελόρεγγας που αλιεύθηκε με τέτοια δίχτυα και διατηρείται επί του σκάφους, ή

iii) αλιεύθηκαν στη διαίρεση CIEM IIIa συνίστανται μόνο σε αναμεμειγμένες ποσότητες ρέγγας και άλλων ειδών, ανεξάρτητα εάν συμπεριλαμβάνεται ή όχι σαρδελόρεγγα, δεν υφίστανται διαλογή και η ρέγγα δεν υπερβαίνει κατά βάρος το 5 % του συνολικού συνδυασμένου βάρους της ρέγγας και των άλλων ειδών που αλιεύθηκαν με τέτοια δίχτυα και διατηρούνται επί του σκάφους, ή

iv) αλιεύθηκαν εκτός της υποζώνης CIEM IV ή της διαίρεσης CIEM IIIa, συνίστανται μόνο σε αναμεμειγμένες ποσότητες ρέγγας και άλλων ειδών, δεν υφίστανται διαλογή και η ρέγγα δεν υπερβαίνει κατά βάρος το 10 % του συνολικού συνδυασμένου βάρους ρέγγας και άλλων ειδών που αλιεύθηκε με τέτοια δίχτυα και διατηρούνται επί του σκάφους.

2. Οι ποσότητες ρέγγας που αλιεύονται από κοινοτικά αλιευτικά σκάφη στις διαιρέσεις CIEM IIIb ή IIIc ή στη διαίρεση CIEM IIId στα δυτικά των 16°Α με δίχτυα ελάχιστου μεγέθους ματιών μικρότερου των 32 mm δεν επιτρέπεται να διατηρηθούν επί του σκάφους, εκτός εάν τα αλιεύματα αυτά συνίστανται μόνο σε αναμεμειγμένες ποσότητες ρέγγας και άλλων ειδών, δεν υφίστανται διαλογή και η ρέγγα δεν υπερβαίνει κατά βάρος το 20 % του συνολικού συνδυασμένου βάρους ρέγγας και άλλων ειδών που αλιεύθηκε με τέτοια δίχτυα και διατηρείται επί του σκάφους.

3. Οι ποσότητες ρέγγας που αλιεύονται από κοινοτικά αλιευτικά σκάφη:

- ανατολικά των 16°Α στις υποδιαιρέσεις 25 έως 27 της διαίρεσης CIEM IIId με δίχτυα ελάχιστου μεγέθους ματιών μικρότερου των 32 mm, ή

- στην υποδιαίρεση 28 της διαίρεσης CIEM IIId ή στο τμήμα της υποδιαίρεσης 29 της διαίρεσης CIEM IIId που βρίσκεται νοτίως του γεωγραφικού πλάτους 59° 30'Β, με δίχτυα ελάχιστου μεγέθους ματιών μικρότερου των 28 mm ή

- στις υποδιαιρέσεις 30 έως 32 της διαίρεσης CIEM IIId ή στο τμήμα της υποδιαίρεσης 29 της διαίρεσης CIEM IIId που βρίσκεται βορείως του γεωγραφικού πλάτους 59° 30'Β, με δίχτυα ελάχιστου μεγέθους ματιών μικρότερου των 16 mm,

δεν επιτρέπεται να διατηρηθούν επί του σκάφους, εκτός εάν τα αλιεύματα αυτά συνίστανται μόνο σε αναμεμειγμένες ποσότητες ρέγγας και άλλων ειδών, δεν υφίστανται διαλογή και η ρέγγα δεν υπερβαίνει κατά βάρος το 45 % του συνολικού συνδυασμένου βάρους ρέγγας και άλλων ειδών που αλιεύθηκε με τέτοια δίχτυα και διατηρείται επί του σκάφους.

Άρθρο 3

1. Η εκφόρτωση αλιευμάτων ρέγγας που αλιεύθηκαν:

- στις περιοχές 1 και 2, με συρόμενα δίχτυα ελάχιστου μεγέθους ματιών ίσου ή μεγαλύτερου των 32 mm, ή

- στην περιοχή 3, με συρόμενα δίχτυα ελάχιστου μεγέθους ματιών ίσου ή μεγαλύτερου των 40 mm, ή

- στις διαιρέσεις CIEM IIIb ή IIIc, με συρόμενα δίχτυα ελάχιστου μεγέθους ματιών ίσου ή μεγαλύτερου των 32 mm, ή

- στην υποδιαίρεση 24 ή στο τμήμα της υποδιαίρεσης 25 της διαίρεσης CIEM IIId, το οποίο βρίσκεται δυτικά των 16° 00' Α, με συρόμενα δίχτυα ελάχιστου μεγέθους ματιών ίσου ή μεγαλύτερου των 32 mm, ή

- στις περιοχές 1 ή 2 ή 3 ή στη διαίρεση CIEM IIIb ή IIIc, ή στην διαίρεση CIEM IIId, στα δυτικά των 16° 00' Α, με οποιοδήποτε αλιευτικό εργαλείο εκτός των συρομένων διχτυών,

απαγορεύεται, για σκοπούς πλην της άμεσης ανθρώπινης κατανάλωσης, εκτός εάν διατεθούν πρώτα προς πώληση για άμεση ανθρώπινη κατανάλωση και δεν βρεθεί αγοραστής.

2. Ωστόσο, επιτρέπεται η εκφόρτωση για σκοπούς διαφορετικούς από την άμεση ανθρώπινη κατανάλωση,

- οποιασδήποτε ποσότητας ρέγγας, η οποία αλιεύθηκε με οιοδήποτε αλιευτικό εργαλείο εντός της διαίρεσης CIEM IIId, στα ανατολικά των 16° 00' Α ή

- οποιασδήποτε ποσότητας ρέγγας, η οποία αλιεύθηκε με οιοδήποτε αλιευτικό εργαλείο υπό τις προϋποθέσεις του άρθρου 2.

Άρθρο 4

Πριν από τις 31 Δεκεμβρίου 2002 το Συμβούλιο θα αποφασίσει, βάσει έκθεσης και πρότασης της Επιτροπής, σχετικά με οιεσδήποτε αναγκαίες αναπροσαρμογές του παρόντος κανονισμού.

Άρθρο 5

Ο κανονισμός (ΕΟΚ) αριθ. 2115/77 καταργείται.

Άρθρο 6

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1998.

Για το Συμβούλιο

Ο Πρόεδρος

R. COOK

(1) ΕΕ C 25 της 24. 1. 1998, σ. 19.

(2) Γνώμη που διατυπώθηκε στις 19 Ιουνίου 1998 (δεν έχει ακόμα δημοσιευθεί στην Επίσημη Εφημερίδα).

(3) ΕΕ L 247 της 28. 9. 1977, σ. 2.

(4) ΕΕ L 261 της 20. 10. 1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2205/97 (ΕΕ L 304 της 7. 11. 1997, σ. 1).

(5) ΕΕ L 9 της 15. 1. 1998, σ. 1.

(6) ΕΕ L 132 της 23. 5. 1997, σ. 1.